[{"text_idx": "#000001", "text": "Wedi i'r Prif Weinidog David Cameron amlinellu ymhellach pam ei fod o blaid aros yn rhan o'r Undeb Ewropeaidd, mae pedwar o ASau Ceidwadol o Gymru ymhlith nifer cynyddol sydd wedi cyhoeddi y byddan nhw'n ymgyrchu dros adael."}, {"text_idx": "#000002", "text": "Yn y Senedd yn San Steffan ddydd Llun, rhybuddiodd Mr Cameron y gallai gadael yr UE \"frifo'r bobl sy'n gweithio am flynyddoedd i ddod.\" Ychwanegodd ei fod yn ddewis rhwng \"Prydain hyd yn oed yn well\" trwy aros yn rhan o'r Undeb, neu'n \"naid i'r tywyllwch\" wrth adael."}, {"text_idx": "#000005", "text": "\"Y gwir yw bod yr UE i raddau helaeth yn brosiect gwleidyddol ac mae Prydain wastad wedi bod yn bartner anfodlon ohono,\" meddai ar ei dudalen Facebook."}, {"text_idx": "#000006", "text": "Dywedodd ei fod wedi bod yn benderfyniad anodd, ac y bydd ei bleidlais yn \"cario dim mwy o bwysau na phleidlais unrhyw berson arall.\""}, {"text_idx": "#000007", "text": "Fe gyhoeddodd David Cameron y refferendwm ar gyfer 23 Mehefin ar o\u0302l dod i delerau ar gytundeb ym Mrwsel sy'n rhoi hawl i'r DU i gyfyngu ar fudd daliadau ymfudwyr o'r Undeb Ewropeaidd."}, {"text_idx": "#000008", "text": "Tra bo'r Prif Weinidog yn ymgyrchu i aros yn yr UE, mae gan ASau Ceidwadol yr hawl i bleidleisio fel y mynnan nhw."}, {"text_idx": "#000011", "text": "Er nad oes \"unrhyw ateb hawdd a pherffaith\", dywedodd Mr Crabb fod cytundeb David Cameron ar newid telerau aelodaeth Prydain o'r UE wedi \"ennill y ddadl\"."}, {"text_idx": "#000012", "text": "Aelod arall blaenllaw o'r Ceidwadwyr Cymreig sydd wedi dweud ei fod yn cefnogi'r ymgyrch i adael yr UE yw arweinydd y blaid yng Nghymru, Andrew RT Davies."}, {"text_idx": "#000013", "text": "Dywedodd: \"Ar o\u0302l cryn dipyn o ystyriaeth rwyf wedi penderfynu y bydda' i'n pleidleisio dros adael yr UE. Rwy'n credu y bydd ein dyfodol yn fwy disglair fel rhan o berthynas economaidd fwy rhydd gyda'r Undeb Ewropeaidd.\""}, {"text_idx": "#000016", "text": "Meddai: \"Mae'n codi pryderon di-sail ac yn chwarae ar ddadleuon ymrannol yr ymgyrch NA. Mae'r math yma o honiadau heb brawf yn cymylu'r ddadl ac mae angen brwydro'n o\u0302l gyda neges gadarnhaol.\""}, {"text_idx": "#000017", "text": "Prif StraeonDw\u0302r Cymru i fuddsoddi \u00a33.5bn dros bum mlyneddCyhoeddwyd15 munud yn o\u0302l'Diolch am y prawf rheolaidd a achubodd fy ngolwg'Cyhoeddwyd1 awr yn o\u0302lPryder dros ddyfodol pysgota cwrwgl yn y gorllewinCyhoeddwyd1 awr yn o\u0302l"}, {"text_idx": "#000023", "text": "Gareth Hughes: O wleidyddiaeth i arlunio"}]